PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS NEKILNOJAMOJO TURTO PERDAVIMO VALDYTI IR NAUDOTI PANAUDOS TEISE PRIENŲ RAJONO PIEŠTUVĖNŲ KAIMO BENDRUOMENEI „PIEŠTUVĖNAI“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Perduoti valdyti ir naudoti panaudos teise Prienų rajono savivaldybei nuosavybės teise priklausančias ir šiuo metu Prienų r. Stakliškių gimnazijos patikėjimo teise valdomas negyvenamąsias patalpas, esančias Darželio g. 4, Pieštuvėnų k., Stakliškių sen., Prienų r. sav.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, kuris reglamentuoja, kad išimtinė savivaldybės tarybos kompetencija – sprendimų dėl disponavimo savivaldybei nuosavybės teise priklausančiu turtu priėmimas; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, kuris reglamentuoja, kad savivaldybės turtas gali būti perduodamas valdyti ir naudoti panaudos teise asociacijoms, 2 dalimi, kuri nustato, kad savivaldybių turtas panaudos pagrindais laikinai neatlygintinai valdyti ir naudotis gali būti perduodamas asociacijoms, kurių pagrindinis veiklos tikslas yra bent vienas iš 3 dalyje išvardytų tikslų (tenkinti gyvenamosios vietovės bendruomenės viešuosius poreikius); 3 dalimi, kuri nustato, kad asociacijoms turtas perduodamas tuomet, jeigu jos panaudos subjektas pagrindžia, kad prašomas panaudos pagrindais suteikti turtas reikalingas jo vykdomai veiklai, dėl kurios turtas galėtų būti perduotas, ir jo naudojimo paskirtis atitinka šio subjekto steigimo dokumentuose nustatytus veiklos sritis ir tikslus bei Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams; Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 ,,Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 26.3 papunkčiu, kuris nustato, kad savivaldybės turtas gali būti perduodamas panaudos pagrindais laikinai neatlygintinai valdyti ir naudotis asociacijoms; 27.7 papunkčiu, kuris nustato, kad savivaldybės turtas panaudos pagrindais laikinai neatlygintinai valdyti ir naudotis gali būti perduodamas asociacijoms, kurių pagrindinis veiklos tikslas tenkinti gyvenamosios vietovės bendruomenės viešuosius poreikius; 28 punktu, kuris nustato, kad asociacijoms turtas perduodamas tuomet, jeigu jos panaudos subjektas pagrindžia, kad prašomas panaudos pagrindais suteikti turtas reikalingas jo vykdomai veiklai, dėl kurios turtas galėtų būti perduotas, ir jo naudojimo paskirtis atitinka šio subjekto steigimo dokumentuose nustatytus veiklos sritis ir tikslus bei Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams; 30.1 papunkčiu, kuris nustato, kad dėl nekilnojamojo turto perdavimo sprendimą priima savivaldybės taryba; 35.2 papunkčiu, kuris reglamentuoja panaudos terminą.

Laukiami rezultatai:

Prienų rajono savivaldybėje gautas Prienų rajono Pieštuvėnų kaimo bendruomenės „Pieštuvėnai“ prašymas (2023-11-17) perduoti valdyti ir naudoti panaudos teise Prienų rajono savivaldybei nuosavybės teise priklausančias ir šiuo metu Prienų r. Stakliškių gimnazijos patikėjimo teise valdomas patalpas, esančias Darželio g. 4, Pieštuvėnų k., Stakliškių sen., Prienų r. sav. Patalpos reikalingos bendruomenės veiklai vykdyti: renginiams organizuoti, edukacijoms vykdyti ir inventoriui laikyti. Priėmus parengtą sprendimo projektą būtų patenkintas minėtos bendruomenės prašymas.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt